# DECIZIA ETAPEI DE ÎNCADRARE

## Nr. xx din xx.05.2019

Ca urmare a notificării adresate **PETRESCU MARIA și FILIPCIUC GEORGIANA-SÎNZIANA – propprietari, SC MER- DUM SRL – drept de superficie și de uzufruct –** cu domiciliul /sediul municipiul Suceava, strada Mărășești, nr.21, județul Suceava**, privind planul / programul**  "**PLANUL URBANISTIC DE DETALIU - obținerea autorizației de construcție civilă cu funcțiune mixtă: hotel resort parter cu sală de conferință, restaurant, loc de joacă pentru copii, interior și exterior, amenajări peisagistice cu parcare proprie, împrejmuire, racorduri/branșamente”**, în municipiul Suceava, strada Cernăuți, nr.67, județul Suceava, înregistrată la APM Suceava cu nr. 5654/ 09.05.2019 , în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*

**Agenţia Naţională pentru Protecţia Mediului**/**Agenţia pentru Protecţia Mediului Suceava**

* + ca urmare a consultării autorităţilor publice participante în cadrul şedinţei Comitetului Special Constituit din data de 17.05.2019 , a completărilor depuse la documentaţie;
	+ în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
	+ în prezenţa/lipsa comentariilor motivate din partea publicului interesat,

**decide:**

"**PLANUL URBANISTIC DE DETALIU - obținerea autorizației de construcție civilă cu funcțiune mixtă: hotel resort parter cu sală de conferință, restaurant, loc de joacă pentru copii, interior și exterior, amenajări peisagistice cu parcare proprie, împrejmuire, racorduri/branșamente”**, în municipiul Suceava**, titular PETRESCU MARIA și FILIPCIUC GEORGIANA-SÎNZIANA – propprietari, SC MER- DUM SRL – drept de superficie și de uzufruct –** cu domiciliul /sediul municipiul Suceava, strada Mărășești, nr.21, județul Suceava, **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a PUZ-ului dacă nu intervin modificări ale acestuia.

 Prezenta nu înlocuiește Acordul de mediu în vederea emiterii Autorizației de construire.

**Caracteristicile și localizarea proiectului**

 Terenul studiat, cu suprafata de 22846 mp, ECF nr. 52947/11.02.2018 este situat in intravilanul municipiului Suceava, strada Cernăuți, nr.67, județul Suceava, și este propietatea doamnei Petrescu Maria și doamnei Filipciuc Georgiana-Sinziana, cu cota ½ fiecare, cu drept de superficie pentru o perioada de 30 ani, in favoarea SC MER DUM SRL, conform CU nr.331/28.03.2019.

Folosinta actuală a imobilului conform plan de amplasament și delimitare a imobilului: fâneață și se incadrează în destinația stabilită – construire hotel resort parter cu săli de conferință, restaurant, loc de joacă pentru copii, interior și exterior, amenajări peisagistice cu parcare proprie, împrejmuire, racorduri/ branșamente.

 Vecinătăți:

* NE– strada Mircea Șeptelici – funcțiune drum public / drum cu lățimea de 9.00 m, două

benzi câte una pe sens, cu trotuare de 1.50 m pe ambele părți.

* NE – proprietate Olaru Adela – (Sediul: Strada Cernăuți 67A)
* SE – proprietate SC MER DUM SRL – (sediul : strada Zamca 28 A) funcțiune alimentație

publică, grădină de vară, sală evenimente

* SV- proprietate SC MER DUM SRL – (sediul : strada Zamca 28 A)
* NV– proprietate Petrescu Maria/Filipciuc Georgiana Sînziana – (sediul: strada

Mărășești 21A)

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

 Prin prezenta documentatie se studiază posibilitatea construirii unui hotel resort parter cu săli de conferință, restaurant, loc de joacă pentru copii, interior și exterior, amenajări peisagistice cu parcare proprie, împrejmuire, racorduri/ branșamente, în municipiul Suceava, strada Cernăuți, nr.67, Județul Suceava, fără a aduce prejudicii mediului înconjurător.

 **Indici urbanistici :**

**P.O.T. maxim = 14,70% C.U.T. maxim = 0,15**

 - suprafata teren - 22846 mp

 - suprafata construita - 3350 mp

 - suprafata alei carosabile - 4600 mp

 - suprafata circulații pietonale - 996 mp

 - suprafață spații verzi - 13900 mp

|  |  |
| --- | --- |
|  Regim de înăltime Pînalt Locuri parcare suprateran 88 |  |

Forma parcelei este una neregulată/poligonală.

Totodată prin această documentatie se vor stabili si alte reglementări privind modul de ocupare a terenului (retrageri fată de limita de proprietate, distante fată de aliniament ori fată de alte elemente ce caracterizează terenul/zonă in clipa de fată: constructii vecine, căi de circulatie publică, retele edilitare, etc.).

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele – nu este cazul;*

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile – nu este cazul;*

Strada adiacentă, Mircea Septilici/stradaCernăuți beneficiazǎ de toate utilitǎţile necesare – apă curentă asigurată de reteaua publică administrată de Acet SA, canalizare la Acet SA, alimentare cu energie electrică Delgaz Grid, alimentare cu gaze Delgaz Grid, telefonizare Telekom SA.

 **Alimentarea cu apă** **și canalizare,**

Obiectivul propus se va racorda la reteaua publică de alimentare cu apă a Municipiului Suceava din strada Mircea Șeptilici. Branșamentul la retea se va face prin extinderea retelei existente, pe baza unei documentatii ulterioare ce va fi elaborată in concordantă cu cerințele detinătorului rețelei si care va fi avizată de acesta.

Apele menajere rezultate de la obiectivul propus, vor fi canalizate spre conducta de canalizare existentă in zonă, printr-o retea de conducte, cămine .Pozarea conductelor de canalizare exterioare, se va realiza la o adâncime de min. -1,10 m asigurându-se protecţia la ingheţ si existenţa şi continuitatea pantelor.

Apele pluviale vor fi colectate si apoi evacuate in rigolele marginale.

Lucrările de canalizare vor respecta legislatia in vigoare.

.

**Alimentarea cu caldură**

In zona studiată prin PUD există reţele de gaze naturale. Încălzirea spațiilor se va face cu centrală proprie pe gaze.

**Alimentarea cu energie electrică,**

Se propune racordarea la reţeaua electrică existentă in zonă și racordarea obiectivului la rețea, în conformitate cu Avizul de Racordare emis de Societatea de Distribuţie şi Furnizare a Energiei Electrice, după obținerea autorizației de construcție.

 **Gospodăria deșeurilor**

Sistemul de colectare a deșeurilor in cadrul organizării de șantier de pe durata executării lucrărilor se va face in spatii special amenejate, iar evacuarea lor va fi asigurată periodic de serviciul de salubritate.

Depozitarea, sortarea si colectarea deșeurilor se va face in sistem individual. Se va prevede o platformă gospodarească betonată, cu europubele inchise etans ce vor fi preluate periodic de o firmă specializată de salubritate, conform contractului individual.

Platforma betonată va fi amplasată adiacent unei alei carosabile si va fi imprejmuită pentru prevenirea imprăstierii deșeurilor.

**Protectia mediului**

Pentru a diminua impactul asupra mediului inconjurător, se va interzice deversarea apelor uzate rezultate pe perioada constructiei in spatiile naturale existente in zonă. Se vor folosi WC-uri ecologice iar deșeurile vor fi adunate in containere speciale si transportate in locuri special amenajate.

Depozitarea temporară a materialelor de constructii și a deșeurilor rezultate va fi astfel efectuată incât să nu permită infestări ale solului.

 Titularii investitiei vor incheia contract de salubritate cu serviciul de specialitate din localitate.

La finalizarea lucrărilor de construire se vor amenaja toate spațiile verzi și se vor aduce la forma inițială; se vor planta arbori si arbusti ; vor fi necesare măsuri permanente de intreţinere a spaţiilor plantate, a amenajărilor din incintă, astfel încât să nu se producă degradări importante ale terenului.

Prin întreţinerea corespunzătoare a mijloacelor auto care vor deservi investiția se evită pierderile accidentale de uleiuri sau carburanţi în sol.

**Accesul auto și pietonal**

Accesul principal pe parcelǎ, atȃt cel auto, cȃt şi cel pietonal, se va face din strada Mircea Șeptilici. Se propune un al doilea acces carosabill din aceeași stradă.

Parcajele se vor realiza in interioarul parcelei pe proprietate si vor fi in regim suprateran continând 88 de locuri. Imbrăcămintea atât a parcajelor cât si a aleilor carosabile se va realiza din pavele de beton vibropresate rezistente la trafic. Toate circulaţiile propuse vor fi asfaltate si vor asigura accese pentru intervenţii in caz de urgență (asigurându-se astfel accesul rapid și lesnicios al mijloacelor de intervenție -pompieri, salvare, masinile de curatenie, etc.).

 *d) problemele de mediu relevante pentru plan sau program – nu e cazul;*

e*) relevanţa planului sau programului pentru implementarea legislaţiei naţionale şi comunitare de mediu – nu e cazul;*

**2. Caracteristicile efectelor şi ale zonei posibil a fi afectate cu privire, în special, la:**

 *a) probabilitatea, durata, frecvenţa şi reversibilitatea efectelor – prin măsurile luate nu apar efecte negative remanente asupra mediului;*

*b) natura cumulativă a efectelor – nu este cazul;*

*c) natura transfrontieră a efectelor – nu este cazul;*

*d) riscul pentru sănătatea umană sau pentru mediu (de exemplu, datorită accidentelor*) – nu este cazul;

*e) mărimea şi spaţialitatea efectelor (zona geografică şi mărimea populaţiei potenţial afectate - este redusă pe perioada execuției lucrărilor;*

*f) valoarea şi vulnerabilitatea arealului posibil a fi afectat, date de:*

 *(i)* caracteristicile naturale speciale sau patrimoniul cultural – nu este cazul;

 *(ii)* depăşirea standardelor sau a valorilor limită de calitate a mediului – este redusă pe perioada execuției lucrărilor;

 *(iii)* folosirea terenului în mod intensiv – este redusă pe perioada execuției lucrărilor.;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional - nu este cazul;*

**Obligaţiile titularului:**

* + Respectarea legislației de mediu în vigoare.

**Informarea şi participarea publicului la procedura de evaluare de mediu/procedura de evaluare adecvată:**

În urma publicării în ziarul ,, Crai Nou ", a anunțurilor publice privind prima versiune a proiectului în zilelel de 10.05.2019 și 16.05.2019, până la luarea deciziei de încadrare nu au fost semnalate observații din partea publicului.

 În urma publicării din data de xx.05.2019, în ziarul ,,Crai Nou”, a anunțului deciziei de încadrare nu au fost semnalate observații din partea publicului.

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**DIRECTOR EXECUTIV**